Ca:Terreny

Category:OldCat
===Món===
Per defecte, el món de Freeciv està fet de quadrats disposats en una graella rectangular on les vores nord i sud (o de vegades est i oest) acaben al gel polar, però on les altres dues es connecten, formant un cilindre que pot ser circumnavegat. Hi ha d'altres topologies disponibles com a opcions del servidor. 
Cada quadrat conté algun tipus de terreny, i tots junts formen accidents geogràfics més grans com oceans, continents i serralades.
===Terreny===
El terreny té tres funcions: el teatre on les teves unitats lluiten contra civilitzacions rivals, el paisatge a través del qual viatgen les teves unitats, i el mitjà amb què treballen les teves ciutats per tal de produir recursos. Parlarem de cada funció per separat.
====Combat====
El terreny afecta el combat d'una forma molt simple: quan una unitat terrestre és atacada, la seva força defensiva es multiplica pel factor defensiu ("bonificació") del terreny on està situada. Veure la pàgina sobre combat per més detalls, i el catàleg d'aquesta mateixa pàgina per veure quins terrenys donen bonificació. (Els rius donen una bonificació defensiva addicional del 150%, és a dir, la bonificació que ja tenia el terreny es multiplica per 1.5) 
====Transport====
Les unitats marítimes i aèries sempre gasten un punt de moviment per moure's a un quadrat de distància — les unitats marítimes perquè no poden sortir de l'oceà i les ciutats costaneres, i les unitats aèries perquè ignoren totalment el terreny per on es mouen. El terreny només complica el moviment de les unitats terrestres.
Les caselles de Glacera no són bones per viatjar; les unitats terrestres tenen una probabilitat del 15% a cada de torn de perdre's en aquest terreny, i els Trirrems s'arrisquen a perdre's si acaben el seu torn en mar obert, o al costat de terreny "Glacera".
Unitats terrestres - "velocitat" de moviment:
* Moure's per terreny fàcil costa un punt per quadrat; moure's per terreny abrupta costa més. El cost per cada terreny difícil es dóna al catàleg de sota.
* L'explorador, el guerriller, i les tropes alpines viatgen lleugers i en el seu cas, moure's una casella costa només 1/3 de punt (excepte quan van amb ferrocarril, com els altres).
* Les altres unitats terrestres gasten només 1/3 de punt per quadrat en els següents casos:
** rius, que són accidents naturals que no es poden modificar (excepte transformant terra en mar i a la inversa), i
** camins, que poden construir els treballadors, colons i enginyers.
* Amb l'avenç del ferrocarril, els camins es poden convertir en ferrocarrils que no tenen cap cost de moviment — les unitats poden anar tan lluny com vulguin seguint un ferrocarril en un sol torn! Vigila, però, perquè els camins i els ferrocarrils els pot fer servir qualsevol civilització. Per tant, una bona xarxa de ferrocarrils pot oferir als teus enemics la possibilitat de moure's de forma instantània per tot el teu imperi. La construcció dels ferrocarrils costa tres torns de colon independentment del terreny.
Les Ciutats sempre tenen camins a dins — i ferrocarrils, un cop el seu propietari té aquesta tecnologia — que es connecten amb els camins (o vies) adjacents a la ciutat.
Amb l'avenç de construcció de ponts, els camins i ferrocarrils també es poden construir en caselles de riu per tal de travessar-los.
====Treball del terreny====
Quan les ciutats treballen el terreny obtenen tres productes, descrits amb més profunditat a treball de la terra: punts de menjar, punts de producció i punts de comerç. Aquests tres són tan importants que s'especifica la producció d'una casella simplement llistant-los amb barres entremig: per exemple "1/2/0" descriu un quadrat que a cada torn que es treballa produeix un punt de menjar, dos de producció, i cap de comerç.
Cada tipus de terreny té possibilitats de tenir un recurs especial addicional, que s'afegeix a un o dos dels productes. Els recursos especials com les gemmes o els minerals es poden trobar a terra o al llarg de la costa. Ni es creen ni es destrueixen durant el joc; fins i tot si el terreny de sota d'un recurs es transforma, el recurs canviarà a un que sigui compatible amb el terreny nou. [NOTA: Aquest comportament canvia a la versió 2.1, on els recursos especials de terreny no canvien segons a quin terreny es troben.] Els jugadors que estiguin familiaritzats amb els jocs comercials poden notar que la dispersió d'especials a Freeciv no segueix cap patró regular.
El catàleg de sota llista la producció de cada terreny, tant amb recursos especials com sense.
 
===Millores del terreny===
====Millores bàsiques====
Hi ha diferents maneres de millorar el terreny.
De seguida que es creen, els treballadors, colons i enginyers poden:
# irrigar la terra per produir més menjar o
# construir una mina per obtenir més punts de producció
(però no les dues coses al mateix quadrat). Un cop construïts, una mina o un sistema d'irrigació es destrueixen si es continua modificant el terreny, si el terreny resultant no és compatible amb la millora.
Per irrigar la terra, el jugador ha de tener una font d'aigua en alguna de les quatre caselles adjacents; tant fa que sigui riu com oceà o algun altre terreny irrigat; però un cop irrigada, la terra continua sent-ho encara que desaparegui la font d'aigua.
Sovint es pot modificar el terreny que no es adequat per les irrigacions o la mineria, perquè sigui més apropiat per les necessitats del jugador — si s'intenta d'irrigar un bosc, per exemple, s'obtenen planes (que llavors es poden irrigar normalment). Més avall parlem de canvis més radicals ("transformació").
Els camins i ferrocarrils són millores de les quals se n'ha parlat a la secció "Transport". Fixa't que els camins i els rius milloren el comerç en alguns tipus de terreny, tal com es mostra al catàleg de més avall, i els ferrocarrils augmenten en un 50% la producció d'una casella.
====Millores posteriors====
Les fortificacions i les bases aèries també són millores del terreny. Totes dues necessiten tres torns de colon per completar-se, independentment del terreny. Només els treballadors i els enginyers poden construir bases aèries.
Un cop s'ha investigat Refrigeració, les caselles irrigades es poden tornar a irrigar, i llavors hi apareix una horta, que augmenta en un 50% la producció de menjar de la casella si la ciutat que la reballa té un supermercat.
Només els enginyers poden transformar terra directament, amb els resultats que es detallen al catàleg de sota. Per transformar aiguamolls en oceà, alguna de les vuit caselles adjacents ja ha de ser oceà; i perquè es pugui transformar oceà en aiguamolls, cal que almenys tres de les vuit caselles adjacents siguin terra. El nou aiguamoll tindrà riu si es construeix al costat de la desembocadura única d'algun quadrat de riu.
Fixa't que els enginyers tenen dos punts de moviment per torn per dedicar-se a les seves activitats (en moviment o estàtics), i per tant completen la seva feina en la meitat del nombre de torns que diu el catàleg.
Dues o més unitats que treballin a la mateixa casella amb les mateixes ordres combinaran la seva feina, accelerant la finalització del projecte.
Quan s'interrompen les ordres d'una unitat (cosa que es pot fer simplement clicant-la), es perd la feina feta. Això també passa si la ciutat d'origen de la unitat és conquerida o destruïda.
===Pobles===
L'usuari que allotja la partida té l'opció d'incloure (no més de 500) pobles, comunitats primitives escampades per tot el món al principi de la partida (alguns usuaris també els anomenen "cabanes").
Qualsevol unitat terrestre pot entrar en un poble, fent que el poble desaparegui i doni una resposta aleatòria. Si el poble és hostil, pot produir bàrbars, o simplement destruir la unitat que hi entra. Si són amistosos, el jugador pot rebre or, una tecnologia nova, una unitat militar (de tant en tant algun colon; i algunes vegades una unitat que el jugador encara no pot crear), o fins i tot una ciutat nova.
===Catàleg de Terrenys===
Da:Terræn
De:Gelände
Es:Terrain
Fr:Terrain
En:Terrain